473.05 REGOLAMENTI DWAR EŻENZJONIJIET FL-EKO-KONTRIBUZZJONI L-AVVIŻ LEGALI 845 tal-2010. L-AVVIŻ LEGALI 845 tal-2010. 1. Titolu u kamp ta’ applikazzjoni. (1) It-titolu ta’ dawn ir-regolamenti hu r-Regolamenti dwar Eżenzjonijiet fl-Eko-Kontribuzzjoni. (2) Kap. 473. Kap. 473. Dawn ir-regolamenti jipprovdu miżuri, proċeduri u gwida addizzjonali mal-Att dwar l-Eko-Kontribuzzjoni bil-għan li jirregolaw l-għoti ta’ eżenzjonijiet fir-rigward tal-eko-kontribuzzjoni dovuta fuq il-prodott imqiegħda fis-suq mill-produtturi li jipparteċipaw fl-irkupru ta’ kontenituri skart ta’ skart permezz ta’ skemi għall-irkupru ta’ skart. (3) Dawn ir-regolamenti għandhom jinqraw u jiftiehmu fil-kuntest tad-dispożizzjonijiet tar-Regolamenti dwar il-Faċilità Approvata għall-Irkupru tal-Iskart fil-Ħlas tal-Eko-Kontribuzzjoni. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Eko-Kontribuzzjoni; Kap. 473. Kap. 473. " bażi kummerċjali " tfisser tħaddim bil-għan li jsir profitt, u mingħajr ebda sostenn mill-finanzi pubbliċi, esklużi l-fondi mogħtijin mill-Unjoni Ewropea; "borża riċiklabbli " tfisser borża, mingħajr ebda widna, ħolqa, fetħa jew kull karatteristika oħra li tiffaċilita l-użu tal-borża għat-trasport ta’ oġġetti, u mingħajr ebda fur setta, li tintuża għar-rimi ta’ skart; "faċilità approvata għall-irkupru tal-iskart " tfisser faċilità approvata permezz tar-Regolamenti dwar Skema għall-Irkupru ta’ l-Iskart, mill-korp ta’ approvazzjoni mħaddma fl-irkupru ta’ skart fuq bażi kummerċjali f’Malta jew barra minn Malta; "irkupru ta’ skart" jew "irkupru " tfisser l-irkupru u l-ġbir ta’ skart mis-suq, bil-kunsinna l il faċilità approvat għall-irkupru tal-iskart għall-użu mill-ġdid, riċiklaġġ jew tiġdid tiegħu; " kontenituri skart " tfisser skart imniżżel fl-Iskeda 1; "korp ta’ approvazzjoni " tfisser il-korpkostitwit taħt ir-regolament 7; " il-Ministru " tfisser il-Ministru responsabbli għall-immaniġġar tal-skart u tinkludi, fil-qjies tal-awtorità mogħtija, lil kull persuna, inkluż kull korp ta’ approvazzjoni, awtorizzati għaldaqstant għal kull għan tal-Att; "perjodu ta’ eżenzjoni " tfisser il-perjodu ta’ sena kalendarja, iżda dwar il-perjodu li jibda fl-1 ta’ Lulju 2009, il-perjodu ta’ eżenzjoni jkun il-perjodu li jibda għaddej mill-1 ta’ Lulju 2009 sal-31 ta’ Diċembru 2010; "permess " tfisser kull permess maħruġ mill-Ministru skond ir-Regolamenti dwar il-faċilitaċapprovata għall-irkupru tal-iskart fil-ħlas tal-Eko-Kontribuzzjoni; "prodotti " tfisser il-prodottimsemmija fl-Iskeda 1; "rata ta’ eżenzjoni " tfisser il-perċentwali ta’ prodottimqiegħda fis-suq li jkunu eżenti mill-eko-kontribuzzjoni bħala perċentwali tal-ammont tal-prodott i kollha mqiegħda fis-suq kif muri fl-Iskeda 2 għall-perjodu ta’ eżenzjoni rilevanti; "rata ta’ rkupru " tfisser il-perċentwali ta’ skart irkuprat bħala perċentwali tal-ammont totali ta’ skart tal-prodotti murija fl-Iskedi 1 u 2 u mqiegħda fis-suq minn produttur għall-perjodu ta’ eżenzjoni rilevanti; "skema" jew "skema ta’ rkupru ta’ skart " tfisser sistema li permezz tagħha produttur ikun jista’ juri għas-sodisfazzjon tal-korp ta’ approvazzjoni l-irkupru ta’ kontenituri skart domestiċi, kummerċjali u industrijali mqiegħda fis-suq minn dak il-produttur, meta dawk il-kontenituri skart jiġu kunsinnati lil xi waħda jew aktar faċilitajiet għall-irkupru tal-iskart kif hemm fir-Regolamenti dwar Skema ta’ Rkupru ta’ Skart. (2) Kull frażi mhux imfissra f’dawn ir-regolamenti għandu jkollha l-istess tifsira bħal dik mogħtija lilha fl-Att. 3. Eżenzjoni mill-eko-kontribuzzjoni. Produttur li jipparteċipa fi skema approvata ta’ rkupru ta’ skart jista’ japplika għal eżenzjoni mill-ħlas tal-eko-kontribuzzjoni dovuta fuq il-prodotti meta il-produttur jindika li l-kontenituri skart ġenerati minn dawk il-prodotti jkunu ser jiġu rkuprati permezz ta’ l-iskema ta’ rkupru ta’ skart: Iżda l-prospett tal-eko-kontribuzzjoni għandha xorta waħda tiġi ppreżentata mill-produttur skond m’hemm fl-Att. 4. Mekkaniżmu tal-eżenzjoni. (1) Meta eżenzjoni tkun mogħtija mill-korp ta’ approvazzjoni, ebda eko-kontribuzzjoni m’għandha titħallas minn produttur fil-perjodu ta’ eżenzjoni fuq kull prodott jew fuq perċentwali ta’ prodotti kalkolati hekk kif tkun ir-rata ta’ eżenzjoni u li jikkostitwixxu kontenituri skart mqegħda fis-suq mill-produttur kif stipulat fl-Iskeda 2: Iżda, fir-rigward tal-ammont totali ta’ kontenituri skart li jkunu ser jiġu dikjarati li tqegħdu mill-produtturi fis-suq, l-iskema ta’ rkupru ta’ skart tintrabat li tirkupra, tissepara u tirriċikla perċentwali ta’ dawk il-kontenituri skart, bl-inqas rati ta’ rkupru kif hemm fl-Iskeda 2, kalkulati b’riferenza għall-ammont ta’ kontenituri skart mqiegħed fis-suq matul dak il-perjodu ta’ eżenzjoni. (2) Meta wara l-għoti ta’ eżenzjoni, l-eko-kontribuzzjoni tkun ġiet mħallsa fil-perjodu ta’ eżenzjoni rilevanti, il-produttur għandu jkun eliġibbli għal ħlas lura tal-eko-kontribuzzjoni mħallsa fuq kull prodott jew fuq perċentwali ta’ prodottimqegħda fis-suq kalkulata bir-rata ta’ eżenzjoni stipulata fl-Iskeda 2. (3) L.S.473.04 Meta ma jkunux milħuqa l-limiti stabbiliti fis-sub regolament (1), l-eżenzjoni favur il-produttur għandha tiġi revokata u l-eko-kontribuzzjoni, li kieku kienet tkun dovuta li ma kienx xort’oħra minħabba fl-eżenzjoni, għandha tkun dovuta kollha kemm hi: Iżda l-produttur għandu jitqies li jkollu eżenzjoni valida jekk dak il-produttur jidħol fi skema oħra approvata kif hemm fid-dispozizzjonijiet tal-proviso mar-regolament 4(2) tar-Regolamenti dwar il-Faċilità Approvata għall-Irkupru ta’ l-Iskart fil-Ħlas tal-Eko-Kontribuzzjoni. (4) Ebda ħaġa li tinsab f’dawn ir-regolamenti m’għandha tipprekludi l-iskema mill-obbligi li għandha biex tikseb il-permessi meħtieġa li jagħtu l-jedd li jinġabru kontenituri skart mingħand il-proprjetarju jew id-detentur ta’ dak l-iskart minn ġewwa lokalitajiet fejn il-ġbir tal-iskart jaqa’ taħt ir-responsabbiltà tal-Kunsilli Lokali. 5. Applikazzjoni għall-eżenzjoni. (1) L-applikazzjoni għal eżenzjoni mill-eko-kontribuzzjoni dovuta fuq il-prodotti tista’ ssir fuq il-formola maħruġa mill-korp ta’ approvazzjoni. (2) L-applikazzjoni għandu jkollha magħha dokumenti li jixhdu u jkunu għas-sodisfazzjon tal-korp ta’ approvazzjoni u li jkunu jindikaw il-kwantità u x-xorta ta’ kontenituri skartirkuprati skond kif hemm fl-Iskeda 2 u li jkunu ser jiġu rkuprati mill-prodott imqegħda fis-suq minn produttur matul il-perjodu ta’ eżenzjoni rilevanti. (3) L-eżenzjonijiet għandhom jingħataw fuq bażi proviżorja, u jsiru konklużivi biss wara li jinħareġ ċertifikat kif hemm fir-regolament 8. 6. (1) Bla ħsara għall-kondizzjoni stabbilita fis-sub regolament (2), produtturi li jkunu eżentati kif stipulat f’dawn ir-regolamenti u li jqasmu l-boroż riċiklabbli b’xejn lill-pubbliku ġenerali u lill-Kunsilli Lokali għall-iskop li jinkoraġġixxi s-separazzjoni ta’ skart domestiku għar-riċiklaġġ, ikunu eżentati mill-eko-kontribuzzjoni fuq dawk il-boroż. (2) Il-boroż li jitqassmu għandhom ikunu dawk imnizzla fl-Iskeda 3 u għandhom ikunu stampati fuq kull naħa tagħhom, b’tipa ta’ mhux inqas minn żewġ ċentimetri u b’mod li jkun jidher sew, b’tikketta li tkun tikkonsisti fi, iżda li ma tkunx limitata għal din l-informazzjoni li ġejja: (a) l-isem tal-iskema approvata, u jekk dan ma jkunx il-każ, l-isem tal-operatur tal-iskema approvata, (b) l-indirizz tan-negozju tal-iskema approvata, u jekk dan ma jkunx il-każ, l-indirizz tan-negozju tal-operatur tal-iskema approvata. 7. Korp ta’ approvazzjoni. Il-korp ta’ approvazzjoni jkun magħmul minn rappreżentant wieħed minn kull waħda minn dawn li ġejjin- (a) l-Awtorità ta’ Malta dwar l-Ambjent u l-Ippjanar; (b) il-Ministeru responsabbli għall-implimentazzjoni tal-istrateġija dwar l-immaniġġar tal-iskart; u (ċ) il-Ministeru responsabbli għall-finanzi, u għandu jirregola l-proċeduri tiegħu nnifsu fl-ipproċessar u fl-approvazzjoni ta’ talbiet għal eżenzjonijiet mill-eko-kontribuzzjoni. 8. Ċertifikat. (1) Il-korp ta’ approvazzjoni għandu joħroġ ċertifikat għal kull produttur jekk l-applikazzjoni tiegħu għal eżenzjoni mill-eko-kontribuzzjoni tiġi aċċettata. (2) Iċ-ċertifikat ikun validu għall-perjodu ta’ eżenzjoni rilevanti u jista’ jiġi mġedded għal perjodi ta’ eżenzjoni sussegwenti sakemm il-produttur jippreżenta dokumenti li jixhdu kif stipulat fir-regolament 5(2). (3) Mingħajr preġudizzju għar-regolament 4(3) u għall-provisoli hemm miegħu, il-korp ta’ approvazzjoni jista jirrevoka ċertifikat jekk xi kundizzjoni għall-applikazzjoni tal-eżenzjoni mill-eko-kontribuzzjoni ma tkunx intlaħqet jew ma tkunx ġiet sodisfatta. (4) Il-korp ta’ approvazzjoni jista’ joħroġ lista ta’ produtturi li jkollhom ċertifikat validu u l-prodotti korrispondenti li dwarhom tkun tapplika l-eżenzjoni mill-eko-kontribuzzjoni. 9. Dritt ta’ appell. Id-dispożizzjonijiet li jirregolaw l-appelli kif stipulati fl-Att għandhom japplikaw għal appelli minn deċiżjonijiet tal-korp ta’ approvazzjoni li jsiru quddiem il-Bord tal-Appelli.